# metadata.dc.description[].value
Treball Final de Grau de Podologia, Facultat de Medicina i Ciències de la Salut, Universitat de Barcelona, curs: 2021-2022, Tutor: Neus Costa Balanzat

# metadata.dc.description.abstract[].value
Introducció: El peu és una estructura molt complexa i per complir les seves funcions necessita controlar l’arc longitudinal medial, dominat per la musculatura intrínseca del peu i la musculatura extrínseca del peu. La musculatura intrínseca del peu forma part del sistema Foot Core i el seu enfortiment proporciona molts avantatges a nivell postural i dinàmic. Objectius: Definir les estructures que formen part del sistema Foot Core i la seva funció, descriure els avantatges del treball del sistema Foot Core i, finalment, dissenyar una taula d’exercicis pel treball específic del Foot Core. Materials i mètodes: Els articles es van obtenir a partir de les bases de dades PubMed i Scopus i de referències del registres seleccionats, des del 17 d’octubre fins al 10 de novembre de 2021. Resultats: El subsistema actiu, el passiu i el neural formen part del sistema Foot Core, i aquest és l’encarregat de controlar l’arc longitudinal medial, proporcionar estabilitat i control postural i dinàmic i contribuir en l’absorció i generació d’energia. Els avantatges del seu treball són una disminució del navicular drop, millora del Foot Posture Index, augment de l’estabilitat i equilibri dinàmic i millora de la capacitat d’absorció dels xocs. Els quatre exercicis més utilitzats per treballar la musculatura intrínseca del peu són el Short Foot, el First Toe Extension, el Second to Fifth Toe Extension i el Toes Spread Out. Conclusions: El sistema Foot Core integra els subsistemes actiu, passiu i neural i s’encarrega de mantenir el funcionament normal del peu. El seu treball específic millora la posició, estabilitat i biomecànica del peu, evitant o rehabilitant lesions per ús excessiu de l’extremitat inferior. El programa d’exercicis dissenyat es realitza 3 dies/setmana, amb 3 sèries de 10 repeticions per cada peu, una contracció mantinguda durant 5 segons i un descans entre sèries de 30 segons.

# metadata.dc.rights[].value
cc-by-nc-nd (c) Tarradas Soler, Maria, 2022

# metadata.dc.source[].value
Treballs Finals de Grau (TFG) - Podologia